b'\n_START_ARTICLE_\nEdward Lorenz\n_START_SECTION_\nForskning\n_START_PARAGRAPH_\nP\xc3\xa5 1960-tallet konstruerte Lorenz en deterministisk modell for \xc3\xa5 studere atmosf\xc3\xa6rens sirkulasjonsm\xc3\xb8nster ved hjelp av datamaskiner. Han oppdaget at \xc3\xb8rsm\xc3\xa5 variasjoner i initialtilstanden til hver av modellens tolv parametere f\xc3\xb8rte til totalt divergerende l\xc3\xb8sninger. Denne f\xc3\xb8lsomheten for startbetingelsene ble etterhvert kjent i popularisert form under navnet sommerfugleffekten. Han brukte denne betegnelsen f\xc3\xb8rste gang under et foredrag 29. desember 1979._NEWLINE_Lorenz fortsatte med \xc3\xa5 utlede de underliggende matematiske sammenhengene og publiserte et forholdsvis enkelt sett av ligninger som til sammen beskriver et kaotisk m\xc3\xb8nster senere kjent som Lorenzattraktoren._NEWLINE_Han er regnet som en av de mest innflytelsesrike matematikere i det 20. \xc3\xa5rhundre.'